**Anunț\_****Chestionar Surse Regenerabile de Energie pentru locuitorii comunei Lueta**

Stimați cetățeni ai comunei Lueta,

Primăria comunei Lueta, județul Harghita, vă invită să participați la un sondaj de opinie, prin completarea **chestionarului cu privire la Surse Regenerabile de Energie**. Scopul acestui chestionar este de a colecta opiniile și sugestiile dumneavoastră, referitoare la utilizarea Surselor Regenerabile de Energie.

Consiliul Județean Harghita a semnat un Contract de Asociere cu zece UAT-uri din județ, având ca obiectiv evaluarea oportunităților de valorificare a surselor regenerabile de energie. Scopul studiului este dezvoltarea economico-socială a județului, prin creșterea eficienței energetice, reducerea emisiilor de gaze cu efect de seră și îmbunătățirea calității aerului.

Studiul va identifica soluții locale pentru creșterea capacităților de producere a energiei, incluzând inițiative precum înființarea parcurilor fotovoltaice, stații de încărcare pentru vehicule electrice, reabilitarea energetică a clădirilor și valorificarea materialului lemnos.

Participarea dumneavoastră este esențială pentru a identifica nevoile și problemele cu care vă confruntați zilnic, astfel încât să putem îmbunătăți eficiența energetică pe teritoriul comunei Lueta.

**Cum puteți participa:**

Accesați următorul link: <https://forms.gle/X4qFXfDvEuqPTNke9>

Răspunsurile dumneavostră vor fi prelucrate sub anonimat și completarea chestionarului durează aproximativ 5 minute.

Vă mulțumim anticipat pentru timpul acordat și pentru contribuția dumneavoastră valoroasă!

Cu respect, Primarul Comunei Lueta